সেই আবদুস সামাদ ওরফে মামুকে দুই সহযোগীসহ গ্রেপ্তার করা হয়েছে। গতকাল বৃহস্পতিবার ঢাকা মহানগর পুলিশের মিডিয়া সেন্টারে আয়োজিত সংবাদ সম্মেলনে কাউন্টার টেররিজম অ্যান্ড ট্রান্সন্যাশনাল ক্রাইমের প্রধান মনিরুল ইসলাম বলেন, এই তিন জঙ্গিকে গত বুধবার সন্ধ্যা সাতটার দিকে রাজধানীর মহাখালী থেকে গ্রেপ্তার করা হয়েছে। তাঁদের কাছ থেকে ২০০টি ডেটোনেটর, ১টি নাইন এমএম পিস্তল ও ৫টি গুলি উদ্ধার করা হয়েছে।